Arriba a la Casa de Cultura de Burjassot l’exposició “No em toques el whatsapp”
2025-07-24

Del 2 al 13 de juliol, arriba a la Sala d’Exposicions de la Casa de Cultura de Burjassot l’exposició #Noemtoqueselwhatsapp, una mostra divulgativa i itinerant cedida per l’Institut Valencià de la Joventut. Generalitat Jove (IVAJ.GVA JOVE). L’exposició és el resultat del concurs de fotografia que va organitzar l’IVAJ amb motiu de la commemoració del “Dia internacional de l’eliminació de la violència contra les dones”. L’objectiu era i és sensibilitzar als adolescents i joves en matèria de prevenció en violència de gènere, especialment aquella que es dóna en l’àmbit de les xarxes socials, tan esteses entre aquest segment de la societat.

La mostra consta de 48 fotografies disposada en 20 panells verticals i es podrà visitar a la Casa de Cultura, de dilluns a divendres, de 8:15h a 14h. L’exposició es completa amb una guia didàctica que es pot descarregar ací. Durant la seua estada a Burjassot, els participants més majors a l’Escola d’Estiu, que s’està celebrant a la Casa de Cultura, juntament amb els seus monitors i monitores, tindran l’oportunitat tant de visitar l’exposició com de treballar els continguts que inclou la guia.